LIQI LIQI K´AWNA

LIQI LIQI: Mä uyma jamach´iwa thaya pata pampanakana jakasiriwa, samipaxa qaqa  janq´u, p´iqipaxa t´alpha, kanunakapaxa  chupika wali q´uñu q´uñu  jalnaqt´asiri, kunapachatixa jaqix jutki  ukapachaxa wir wir sasawa uksa aksa muyupayi.
Aka liqi liqixProyecto Saberes Andinos qalltiwa k´awnaña  sata phaxi  qallta urunaka, k´awnapaxa pusiwa; aka  liqi liqi  k´awnaxa tayiyiwa   pacha sarawinaka yapu yapuchiri jilanakaru, kunapachatix  liqi liqix k´awni quntu patanakaruxa  yatiyiwa wali jallu  marañatakiwa,  ukatx kunapachatix  suka jawiranakaru k´awni  ukkhaxa waña  marañatakiwa.
Ukhamarakiwa tapachapaxa yatiyistuwa ,unapachatixa walja qalanakanixa ukkhanaxa chhijchhiwa wali purispa, iwija thajatixa utjaspaxa wali ch´uqi, ch'uñu marañatakiwa, ch´illiwa,siwara lastuja utski  ukkhaxa  wali siwara, jupha jawasa achunakawa achuspa. 
Kunapachatix  k´awnapax suma chuxñakixa , jacha chiyara chimpunakanikixa  ukkhaxa suma juyra marañatakiwa, ukhanaraki qaqa ch´uxña , chiyara chimpunakapaxa wali t´unaki ukkhaxa  yatiyarakiwa  macha mara.